মুহাম্মদ ইয়াকুব শরীফ
মাওলানা মুহাম্মদ ইয়াকুব শরীফ বাংলাদেশি একজন শিক্ষক, অধ্যক্ষ, আলেম ও শিক্ষাবিদ ছিলেন। তিনি ঢাকা আলিয়া মাদ্রাসার ৩৮ তম অধ্যক্ষ হিসাবে ১ বছর ও পরবর্তীতে ৪০ তম অধ্যক্ষ হিসাবে ৪ বছর দায়িত্ব পালন করেছিলেন। তিনি সিলেট সরকারি আলিয়া মাদ্রাসার অধ্যক্ষ হিসাবেও দায়িত্ব পালন করেছেন। এছাড়াও তিনি ঢাকা আলিয়া মাদ্রাসার ২২তম হেড মাওলানার দায়িত্ব পালন করেন। তিনি আলিয়া মাদ্রাসায় ধর্মীয় শিক্ষার পাশাপাশি আধুনিক শিক্ষার প্রবর্তন করেন।